Andamana sturno

La Andamana sturno (Sturnus erythropygius), konata ankaŭ kiel Andamana blankakapa sturno, estas specio de sturno de la familio de Sturnedoj Ĝi troviĝas en arbaraj biotopoj de barataj insuloj de Andamanoj kaj Nikobaroj. Ĝi foje estis lokita en la genro Sturnia.

Tiu orientalisa specio havas tre blankan kapon kun iom da griza nuanco ĉirkaŭ okulo kun ankaŭ tre blanka iriso. La subaj partoj estas blankecaj kun iom da ruĝbruneca nuanco en subaj flankoj kio nomigas la specion en la latina scienca nomo kie erythropygia signifas "de ruĝa pugo". La ŝultroj kaj la pugo estas grizaj ambaŭflanke de pli blankeca dorso. La flugiloj estas nigraj. La beko estas flava kun iom da blueca bazo ĉefe en suba makezelo. Ankaŭ la kruroj estas flavecaj.

Referencoj
 BirdLife International 2004.  Sturnus erythropygius.   2006 IUCN Ruĝa Listo de Minacataj Specioj. Konsultita la 24an de julio 2007.

Kategorio:Paseroformaj
Kategorio:Sturnedoj
Kategorio:Orientalisa faŭno
Kategorio:Birdoj de Azio